Üleriiklike lävepakuküsitluste läbiviijate seas, ühena kolmest organisatsioonist, on našistid. Veel üks risk maandatud. Valimistulemuste väljakuulutamise päevaks peaks olema 6. detsember. Eeldatakse, et juba varem lastakse našistid tänavatele, ülesandega tähistada võitu ja ahistada vaenlast. Et midagi värvilist jumala pärast ei juhtuks. Valimisprotokollide lõpliku kinnitamise töö on usaldatud keskvalimiskomisjoni  töögrupile, mis kenasti õige partei kontrolli all - teistest seal liikmeid ei olegi. Opositsiooni esindajad valimiskomisjonis nimetavad sellise töögrupi loomist seadusevastaseks, säärane grupp moodustatakse esmakordselt.